Polychaos dubium

Polychaos dubium é un microorganismo ameboide de auga doce e unha das especies de eucariotas unicelulares de maior tamaño. Como outros amebozoos, P. dubium móvese por medio de proxeccións temporais chamadas pseudópodos. P. dubium ten un dos tamaños xenómicos máis grandes de todos os organismos coñecidos, aínda que nun estudo de 2004 sinálase que este feito debe tratarse con precaución mentres non se comprobe con técnicas modernas.

Polychaos dubium era coñecido anterioremnte como Amoeba dubia. O autor que nomeou a especie recoñeceu posteriormente que era unha especie diferente das do xénero Amoeba, e designouno como especie tipo do xénero Polychaos. A diferenza das especies de Amoeba, P. dubium carece de cristas lonxitudinais nos seus pseudópodos.

 Características físicas 

Unhas poucas características serven para distinguir Polychaos dubium doutras especies de Polychaos. Os cristais que flotan no citoplasma teñen forma de bipirámides planas, placas planas ou parecen plaquetas agrupadas. O núcleo é elipsoide, ten gránulos preto da membrana, e carece dun endosoma. A célula xeralmente ten moitos pseudópodos (é polipodial), e o endoplasma e ectoplasma do citoplasma son claros.
Durante a locomoción rápida, P. dubium pode facerse monopodial, presentando un só pseudópodo,

pero como media adoita ter 12 pseudópodos.

Polychaos dubium ten un dos xenomas máis grandes coñecidos nun organismo, constando de 670 miles de millóns de pares de bases ou 670 Gbp,
que é unhas 200 veces maior que o xenoma humano (de 3,2 Gbp). Porén, os autores dun estudo de 2004 suxiren que se debe tratar esta medida con precaución, porque foi obtida antes da chegada dos métodos xenómicos modernos.

 Ecoloxía e área de distribución 
P. dubium habita en augas doces e é herbívoro, e come algas. Espécimes desta especie foron recollidos en Norteamérica e norte de Europa.

 Notas 

 Véxase tamén 
 Bibliografía 

 Ligazóns externas 
Genome News Network

Categoría:Amebozoos